טרוור איב

טרוור ג'ון איב (באנגלית: Trevor John Eve; נולד ב-1 ביולי 1951) הוא שחקן קולנוע וטלוויזיה אנגלי. התפרסם ב-1979 כשגילם את הבלש בתפקיד הראשי בסדרת הטלוויזיה "Shoestring". עוד הוא מוכר בתפקיד פקד בילוש פיטר בויד בסדרת הדרמה של ה-BBC "להעיר את המתים".

ביוגרפיה
איב נולד בסוטון קולדפילד, קרוב לברמינגהאם. בנם של אלזי (שם נעורים האמר) וסטיוארט פרדריק איב. אביו היה אנגלי ואימו ולשית מגלינית' שבדרום ויילס. הוא למד בבית הספר ברומסגרוב והיה לו שם מעט ניסיון במשחק.

בצעירותו רצה איב להיות אמן, אך לבסוף למד ארכיטקטורה ב"קינגסטון פוליטכניק קולג'" בלונדון. אחרי שלוש שנים נשר מהלימודים ונרשם ללמוד באקדמיה המלכותית לאמנות הדרמה (RADA). בסיום הלימודים ב-RADA זכה במדליית הזהב בנקרופט.

לאיב קריירת משחק ארוכה ומוצלחת על הבמה בקולנוע ובטלוויזיה שהחלה בשנות השבעים של המאה העשרים. באחד מתפקידיו הראשונים על הבמה גילם את פול מקרטני במחזה "ג'ון, פול, ג'ורג', רינגו וברט" מאת וילי ראסל שהועלה בתיאטרון ליריק בווסט אנד הלונדוני, ושזכה בפרס איבנינג סטנדרד ובפרס מבקרי התיאטרון של לונדון כמחזמר הטוב ביותר.

ב-1976 הופיע איב במחזה "Hindle Wakes" שביים לורנס אוליבייה כחלק מסדרת הטלוויזיה "לורנס אוליבייה מגיש". ב-1977 השתתף איב במחזה "פילומנה" בבימויו של פרנקו זפירלי בווסט אנד שבלונדון, שם הכיר את אשתו לעתיד שרון מוהאן.

בשנים 1979 ו-1980 התפרסם בתפקיד הבלש הפרטי אדי שוסטרינג בסדרה הנושאת את שמו "שוסטרינג". תפקידו החשוב הראשון בקולנוע היה ב-1979 בתפקיד ג'ונתן הרקר בסרט "דרקולה" שביים ג'ון בדהם, לצדו של לורנס אוליבייה.

הצלחתו על במות התיאטרון נמשכה וב-1981 זכה איב בפרס לורנס אוליבייה לשחקן השנה במחזה חדש בתפקיד ג'יימס לידס במחזה "ילדים חורגים לאלוהים". הוא הופיע במחזה "The Genius" בתיאטרון רויאל קורט, ואחר כך חזר להופיע בווסט אנד וכיכב במחזה "High Society" מאת קול פורטר לצדם של נטשה ריצ'רדסון וסטיבן ריאה. ב-1988 גילם את פאולינו בהפקה של התיאטרון המלכותי הלאומי של המחזה "Man, Beast And Virtue" בבימויו של ויליאם גסקיל.

בטלוויזיה שיחק ב-1989 ב-"A Sense of Guilt" וב-1992 בהפקה של ה-BBC ל"בית בובות" יחד עם ג'ולייט סטיבנסון, לצדה גם הופיע בדרמה הפוליטית "The Politician's Wife", זוכת פרס באפט"א ופרס אמי הבינלאומי.

ב-1996 זכה איב בפעם השנייה בפרס לורנס אוליבייה על תפקידו כד"ר אסטרוב במחזה "הדוד וניה", עליו זכה גם ב-The British Regional Theatre Award כשחקן המשנה הטוב ביותר.
לאחר מכן ב-1998 כיכב איב בסדרת הטלוויזיה של קרלטון טלוויז'ן ו-WGBH בוסטון, "Heat of the Sun" שצולם בזימבבואה.

בספטמבר 2000 החל איב לככב בסדרת הדרמה זוכת הפרסים של ה-BBC "להעיר את המתים", בתפקיד פקד בילוש פיטר בויד. הוא המשיך לגלם את בויד במשך תשע העונות הבאות עד לפרק האחרון של הסדרה ב-11 באפריל 2011.

ב-2002 השתתף איב יחד עם אמנים רבים בדקלום הסונטות של שייקספיר באלבום "When Love Speaks". באותה שנה שיחק בתפקיד קורפר בסרט "מכתבי אהבה" שביים ניל לביוט. עוד שיחק בסרט "טרויה" בבימויו של וולפגנג פטרסן ב-2004, וב-"The Family Man" ב-2006.

באפריל 2008 כיכב איב בתפקיד יוגי גרין, איש הטלוויזיה ומנחה שעשועון טלוויזיה, בסרט הביוגרפי "Hughie Green, Most Sincerely" ב- BBC Four.

ב-2010 שיחק איב בסרט "She's Out of My League" בתפקיד אביה של הגיבורה שאותה גילמה בתו אליס. עוד כיכב בעיבוד מחודש של הסדרה "Bouquet of Barbed Wire" בתפקיד פיטר מנסון. בינואר 2011 הופיע במיני-סדרה "Kidnap and Ransom" של ITV שצולמה בדרום אפריקה. ב-2012 חזר וגלם את דומיניק קינג בעונה השנייה של הסדרה.

איב מצליח גם כמפיק. אחרי שהקים את חברת ההפקות Projector Productions ב-1995, הפיק את סרטי הטלוויזיה "סינדרלה" עם קת'לין טרנר, את "אליס בארץ המראה" בכיכובה של קייט בקינסייל ואת "הלילה ה-12" בכיכובו של צ'ואיטל אג'יופור. עוד היה איב מפיק בפועל בסדרה המצליחה "Kidnap and Ransom" ובסדרה "The Body Farm", סדרת ספין-אוף של "להעיר את המתים" עם טרה פיצג'רלד.

בדצמבר 2013 השתתף איב במיני-סדרה של ה-BBC "תעלומה באחוזת פמברלי" בתפקיד השופט סר סלווין הרדקאסל, וב-2014 הופיע בתפקיד רואץ' בסדרה "The Interceptor". בנוסף כיכב איב בסרט הבכורה של בנו, ג'ק איב, כתסריטאי וכבמאי "Death Of a Farmer". הסרט הוצג בפסטיבל הקולנוע דינאר, ובבריטניה הוצג בפסטיבל הקולנוע בורדרליינס ב-5 במרץ 2014.

ב-19 בפברואר 2014, היה איב בין המוזמנים לארמון בקינגהאם לחגיגות יובל המאה של האקדמיה המלכותית לאמנות הדרמה. הוא ואשתו שרון התבקשו להופיע לפני המלכה יחד עם יו לורי, סר טום קורטני ודיים הלן מירן. איב גילם את דמותו של פרופסור היגינס בקטעים מתוך "פיגמליון".

חיים אישיים
איב והשחקנית שרון מוהאן הכירו ה-1979 כששיחקו יחד במחזה "Filumena" בווסט אנד. הם התחתנו ב-1980 ונולדו להם שלושה ילדים, אליס (ילידת 1982) היא שחקנית וכיכבה בסרט "האויב בתוכנו - סטארטרק", ג'ק (יליד 1985) הוא במאי קולנוע, וג'ורג' (יליד 1994) הוא חבר בלהקת "Two Bottle Jump".
איב, מוהאן ואליס השתתפו שלושתם בסרט "She's Out of My League" בתפקידי אב אם ובת בהתאמה.

תחומי העניין שלו הם גולף, ציור, אדריכלות וטניס.
איב הוא אוהד של מועדון הכדורגל צ'לסי, והוא פטרון של ארגון הצדקה "Child Hope UK".

פילמוגרפיה
 שנה שם שם באנגלית תפקיד הערות 1974 2nd House הביטלס סדרת טלוויזיה (פרק אחד) 1976 Children גבר במקלחת סרט קצר 1976 Hindle Wakes אלן ג'פקוט סרט טלוויזיה 1977 The Sunday Drama ג'ים בפרק "The Portrait" 1977 London Belongs to Me ביל דאבנפורט סדרת טלוויזיה 1979 דרקולה Dracula ג'ונתן הרקר 1979–1980 Shoestring אדי שוסטרינג סדרת טלוויזיה 1983 פונדק ג'מייקה Jamaica Inn ג'רמיה "ג'ם" מרלין מיני-סדרה 1983 A Brother's Tale גורדון טיילור סדרת טלוויזיה 1984 תחרה Lace טום שוורץ מיני-סדרה 1985 The Corsican Brothers לואי דה פרנצ'י / לוסיין דה פרנצ'י סרט טלוויזיה 1985–1986רודפי הצללים Shadow Chasers ד"ר ג'ונתן מקנזי סדרת טלוויזיה 1987 A Wreath of Roses ריצ'רד סרט טלוויזיה 1988 Beryl Markham: A Shadow on the Sun דניס פינץ' האטון סרט טלוויזיה 1988 Life on the Flipside טריפר דיי סרט טלוויזיה 1989 ג'ון היקר Dear John ריקי פורצ'ן סדרת טלוויזיה (2 פרקים) 1989 The Stone Age דייב סטון סרט טלוויזיה 1990 A Sense of Guilt פליקס קרמר סדרת טלוויזיה 1990 Coup de foudre אלפונס מלרד בפרק "Adolphe et les menteuses" 1991 Parnell & the Englishwoman צ'ארלס סטיוארט פרנל מיני-סדרה 1992 Murder, She Wrote ג'וליאן פונטיין בפרק "Tinker, Tailor, Liar, Thief" 1992 בית בובות Performance תורוול הלמר בפרק "A Doll's House" 1992 Jack's Place מקס בפרק "I See Cupid, I See France" 1992 The President's Child פול לה'פלור סרט טלוויזיה 1993 Aspen Extreme קארל סטול 1994 Murder in Mind מלקולם איברסון בפרק "Murder in Mind" 1994 Don't Get Me Started ג'ק ליין 1995 The Politician's Wife דאנקן מטלוק מיני-סדרה 1995 Screen Two אלכס פישר בפרק "Black Easter" 1996 Ivana Trump's For Love Alone מארק סרט טלוויזיה 1996 Soup לוציפר סרט קצר 1998 Heat of the Sun אלברט טיבורן מיני-סדרה 1998 השבט The Tribe קנהאן 1998 Appetite ג'יי 1998 Next Birthday מייק סרט קצר 1999 An Evil Streak אלכס קייל סדרת טלוויזיה 1999 Doomwatch: Winter Angel ניל טנאהיל סרט טלוויזיה 1999 דייוויד קופרפילד David Copperfield מרדסטון מיני-סדרה 2002 מכתבי אהבה Possession קרופר 2004 טרויה Troy וליור 2004 Lawless ג'ון פקסטון סרט טלוויזיה 2006 The Family Man פטריק סטו סרט טלוויזיה 2008 Hughie Green, Most Sincerely יוהי גרין סרט טלוויזיה 2009 Framed קוונטין לסטר סרט טלוויזיה 2010 She's Out of My League מר מקליש 2010 Bouquet of Barbed Wire פיטר מנסון מיני-סדרה 2000–2011 להעיר את המתים Waking the Dead פיטר בויד סדרת טלוויזיה 2011 The Family Firm השופט המילטון סרט טלוויזיה 2011–2012 Kidnap and Ransom דומיניק קינג סדרת טלוויזיה 2012 Playhouse Presents רוברט בפרק "The Other Woman" 2013 תעלומה באחוזת פמברלי Death Comes to Pemberley סר סלווין הרדקאסל מיני-סדרה 2014 Death of a Farmer גורדון 2014 Gordon vs. Proust גורדון 2015 המיירט The Interceptor רואץ' מיני-סדרה 2015 בלתי נשכח Unforgotten סר פיליפ קרוס סדרת טלוויזיה (עונה ראשונה) 2017 Bees Make Honey Commissioner 2017–2018 מכת מחץ Strike Back מורגן אייבס סדרת טלוויזיה; 4 פרקים 2021-2018 ליל המכשפות A Discovery of Witches ג'רבר ד'אורילק סדרת טלוויזיה; 12 פרקים 2021 The American Guest ג'יי. פי. מורגן פרק: "#1.4" 2025 סוניה האדומה (אנ') Red Sonja מאסטר קרודליס TBA I, Jack Wright ג'ק רייט סדרה עתידית של UKTV (אנ')

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1951